Joseph Cassar Galea

Joseph F. Cassar Galea (1920–1989) kien avukat Malti u politiku mal-Partit Nazzjonalista, li serva bħala Speaker tal-Kamra tar-Rappreżentanti għal tliet xhur fil-bidu tal-1953.

Cassar Galea twieled f'Raħal Ġdid fit-18 ta' Lulju 1920. Huwa baqa' assoċjat ma' dik il-lokalità għall-kumplament ta' ħajtu, sew għax ħareġ bħala kandidat għall-elezzjonijiet ġenerali ripetutament b'suċċess bejn l-1951 u l-1976, kif ukoll permezz ta' mafkar mill-Partit Nazzjonalista f'Raħal Ġdid.

 Karriera Politika 
Cassar Galea laħaq speaker tal-Kamra tar-Rappreżentanti f'Jannar tal-1953 wara li rreżenja ta' Anthony Pullicino. Ir-reżenja ta' Pullicino wasslet għal l-ewwel vot ta' fiduċja fil-Parlament ta' Malta impressqa mill-Kap tal-Oppożizzjoni Dom Mintoff kontra l-Prim Ministru tal-Gvern ta' Koalizzjoni Ġorġ Borg Olivier. Il-kwistjoni kienet dwar kemm verament kien hemm saħħa fil-koalizzjoni għall-gvern bejn il-Partit Nazzjonalista u l-Malta Workers Party immexxi mit-tabib Pawlu Boffa. Il-vot (18 bi 17) għadda favur il-gvern bil-casting vote tal-ispeaker.

Fl-4 ta’ Diċembru 1964, Cassar Galea kien involut f’ħabta ta’ ajruplan flimkien ma’ numru ta’ passiġġieri oħra fix-Xmara Demerara fil-Gujana, fl-Amerika t’Isfel.

Huwa serva bħala rappreżentat ta' Malta fl-Assemblea Parlamentari tal-Kunsill tal-Ewropa bejn Mejju tal-1965 u Jannar tal-1971.

Fl-1974 Cassar Galea kien wieħed minn sitt membri parlamentari tal-Oppożizzjoni Nazzjonalista kont l-kostituzzjoni tar-Repubblika ta' Malta.

Huwa miet fl-14 ta' Diċembru 1989 u ndifen fiċ-Ċimiterju tal-Addollorata f'Raħal Ġdid.

 Referenzi 
Kategorija:Twieldu fl-1920
Kategorija:Mietu fl-1989
Kategorija:Avukati Maltin
Kategorija:Politiċi tal-Partit Nazzjonalista (Malta)
Kategorija:Presidenti tal-Kamra tad-Deputati - Speakers (Malta)
Kategorija:Nies minn Raħal Ġdid